རྩོམ་ཡིག་གམ་སྙན་ངག་གི་བྱེད་ལས་སམ་ནུས་པ་ནི།རྩོམ་པ་པོའམ་སྙན་ངག་པས་རང་ཉིད་ཀྱི་སེམས་ཀྱི་འཆར་སྒོ་ཇི་བཞིན་ཡིག་ངག་གི་རྣམ་འགྱུར་ལས་ཐོན་པར་བྱས་པ་གང་ཡིན་པ་དེ།ཉན་པ་པོའི་སེམས་ཀྱིས་མྱོང་བར་གྱུར་པ་ན་ཡིད་ནི་རང་གནས་སུ་མི་སྡོད་པར་གཡོ་ཞིང་འགྱུར་ཏེ་ལུས་ངག་ལས་རྣམ་འགྱུར་དང་མཚན་མ་སོགས་ཅི་རིགས་འབྱུང་བར་བྱེད་པ་ཡིན་ལ།རྩོམ་ཡིག་གམ་སྙན་ངག་དེར་དེ་ལྟར་བྱེད་པའི་ནུས་པ་ཡོད་ཀྱང་ཉན་པ་པོར་དེ་ལྟར་མི་འགྱུར་བ་སྲིད་པསརྩོམ་ཆོས་དང་ཀློག་མཁན་གཉིས་ཀྱི་སྨྱན་བྱེད་མཁན་ལྟ་བུར་གྱུར་པའི་རྩོམ་རིག་དཔྱད་བརྗོད་དགོས་དོན་ཡང་དེ་ལ་ཐུག་པ་རེདརྩོམ་རིག་དང་མིཞེས་པ་ལས་དྲངས།བྱ་གཞུང་དབྱངས་བྷ།དེས་ན་རང་རེའི་ད་བར་རྩོམ་ཡིག་ནི་རྣ་བར་སྙན་ཞིང་ཡིད་འཕྲོག་པར་བྱེད་པའི་ངགཅིག་ཡིན་དགོས་པར་འདོད་པ་ཡང་ཆ་མ་ཚང་བའི་ངོས་འཛིན་བྱེད་སྟངས་ཤིག་ཡིན་ལ།འདིའི་སྐོར་ཡང་ཞིབ་མོར་བཤད་ན་ཤིན་ཏུ་མང་བར་དོགས་པས་འདིར་མ་སྤྲོས་ལ།མདོར་ན་རྩོམ་ཡིག་གམ་སྙན་ངག་གི་བྱེད་ལས་ལ་རྣ་བའི་བུ་རམདང་སྙིང་གི་ཚེར་མལྟ་བུ་ཅན་སོགས་ཅི་རིགས་ཡོད་ཅིང་།དེ་བས་སྙན་ངག་གམ་རྩོམ་ཡིག་ལ་ཡང་རྣ་བར་སྙན་མིན་དང་ཡིད་དུ་འོང་མིན་སོགས་ཅི་རིགས་སུ་འབྱུང་སྲིད་པས།བློ་དང་རིག་པ་བཀྲ་བའི་བདག་གི་ཕུ་ནུ་མིང་སྲིང་ཚོས།སྙན་ངག་དང་རྩོམ་ཡིག་ཅེས་པའི་ཐ་སྙད་གཉིས་ལས་གང་ཞིག་དོན་ལ་གནས་པ་དང་གང་ཞིག་དོན་ལ་མི་གནས་པའི་གནད་དོན་འདི་ཡང་།ཞིབ་མོ་བློ་ཡིས་དཔྱད་རིན་མེད་པ་དང་དོན་ཆུང་སྣང་མེད་དུ་འཇོག་ཆོག་ཆོག་ཅིག་ཡེ་ནས་མིན་པསབསམ་གཞིགས་རེ་ཅིས་ཀྱང་མཛད་པར་འཚལ་ལོ།